Prijedlog

Na temelju članka 17. stavka 1. točka 3. Zakona o sustavu civilne zaštite („Narodne novine“ broj 82/15), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01,60/01,129/05, 109/07,125/08,36/09,150/11, 144/12,19/13,137/15, 127/17) i članka 16. Statuta Općine Orehovica („Službeni glasnik Međimurske županije“ broj 04/13), Općinsko vijeće Općine Orehovica na svojoj 6. sjednici održanoj 31.01.2018. godine donosi

**ODLUKU**

**o donošenju Procjene rizika od velikih nesreća za Općinu Orehovica**

**Članak 1.**

Donosi se Procjena rizika od velikih nesreća za Općinu Orehovica.

Sastavni dio ove Odluke čini dokument naslovljen kao Procjena rizika od velikih nesreća Općine Orehovica, koju je izradila Radna skupina imenovana Odlukom općinskog načelnika o postupku izrade Procjene rizika od velikih nesreća za Općinu Orehovica i osnivanju radne skupine za izradu Procjene rizika od velikih nesreća za Općinu Orehovica (KLASA: 022-05/17-01/45, URBROJ: 2109/22-10-17-1 OD 01. prosinca 2017.godine).

**Članak 2.**

Temeljem članka 7. stavka 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), za potrebe izrade Procjene rizika od velikih nesreća za Općinu Orehovica, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Ustanova za obrazovanje odraslih Defensor, Zagrebačka 71, 42 000 Varaždin.

**Članak 3.**

Ova će se Odluka, bez njenog priloga, objaviti u Službenom glasniku Međimurske županije, a stupa na snagu osmog dana od dana objave.

OPĆINSKO VIJEĆE OPĆINE OREHOVICA

KLASA: 021-05/18-01/

URBROJ: 2109/22-10-18-

Orehovica, 31.01.2018.

**Predsjednik općinskog vijeća Općine Orehovica**

Marko Hunjadi

**Obrazloženje**

Pravni temelj za donošenje ovog akta propisan je u članku 17. stavku 3. alineja 7. Zakona o sustavu civilne zaštite („Narodne novine“ br. 82/15), članku 7. stavku 2. i 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ br. 65/16), kojim je propisano da izvršno tijelo jedinice lokalne i područne (regionalne) samouprave izrađuje i dostavlja predstavničkom tijelu prijedlog procjene rizika od velikih nesreća te da izvršno tijelo kao nositelj izrade procijene rizika, donosi posebnu odluku o izradi procjene rizika od velikih nesreća.

Odlukom općinskog načelnika o postupku izrade Procjene rizika od velikih nesreća za Općinu Orehovica i osnivanju radne skupine za izradu Procjene rizika od velikih nesreća za Općinu Orehovica (KLASA: 022-05/17-01/45, URBROJ: 2109/22-10-17-1 OD 01. prosinca 2017.godine) imenovana je radna skupina.

Ovom Odlukom, sukladno Smjernicama za izradu procjene rizika od velikih nesreća za područje Međimurske županije, utvrđuju se rizici koji će se obrađivati u navedenoj Procjeni rizika, te imenuje radna skupina za izradu Procjene rizika koja je dužna obavljati organizacijske, operativne, stručne, administrativne i tehničke poslove potrebne za izradu Procjene rizika. Koordinator u postupku izrade navedene Procjene je načelnik općinskog stožera civilne zaštite. Temeljem odredbi naprijed navedenog Pravilnika u radu radne skupine može sudjelovati ovlaštenik za prvu grupu stručnih poslova u području planiranja civilne zaštite, u svojstvu konzultanata. Shodno navedenom, Ustranova za obrazovanje odraslih Defensor, Zagrebačka 71, 42000 Varaždin, sudjelovala je u radu radne skupine tijekom izrade dokumenta u svojstvu konzultanta.

U ime predlagatelja potrebna obrazloženja na sjednici daje načelnik Općine Orehovica Franjo Bukal.

Cjeloviti tekst strategije na uvidu je u Jedinstvenom upravnom odjelu Općine Orehovica svaki radni dan od **7-15 sati**.