**PRIJEDLOG!**

Temeljem članka 35. stavka 1. točke 1. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), Zakona o izmjenama i dopunama Zakona o lokalnoj i područnoj (regionalnoj) samioupravi, te članka 16. Statuta Općine Orehovica, Općinsko vijeće Općine Orehovica na 6. sjednici održanoj 31. siječnja 2018. godine, donosi

**Izmjene i dopune Poslovnika o radu Općinskog vijeća Općine Orehovica**

**Članak 1.**

U Poslovniku o radu Općinskog vijeća Općine Orehovica („Službeni glasnik Međimurske županije“ broj 04/13) u članku 32. stavku 1. iza riječi načelniku, dodaju se riječi: „zamjenicima načelnika“.

**Članak 2.**

U članku 37. stavak 3. mijenja se i glasi: „Općinski načelnik kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom. Podneseni prijedlog proračuna općinski načelnik može povući i nakon glasovanja o amandmanima, a prije glasovanja o proračunu u cjelini.“

Dodaje se stavak 4. koji glasi: „Ako se u zakonom određenom roku ne donese proračun odnosno odluka o privremenom financiranju, primjenit će se odredbe zakona kojim se uređuje lokalna i područna (regionalna) samouprava.“

Dosadašnji stavak 4. postaje stavak 5.

**Članak 3.**

U članku 57. stavak 2. riječ „danom“ mijenja se riječju: “prvog dana od dana objave“.

**Članak 4.**

Ove izmjene i dopune Poslovnika o radu Općinskog vijeća Općine Orehovica stupaju na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE OREHOVICA

KLASA: 021-05/18-01/

URBROJ: 2109/22-10-18-

Orehovica, 31.01.2018.

**Predsjednik Općinskog vijeća Općine Orehovica**

Marko Hunjadi

**Prijedlog izmjena i dopuna Poslovnika o radu Općinskog vijeća Općine Orehovica podnosi Povjerenstvo za statutarno-pravna pitanja.**

**Obrazloženje:**

Zakon o izmjenama i dopunama Zakona o lokalnoj i područnoj(regionalnoj) samoupravi („Narodne novine“ broj 127/17) stupio je na snagu 12.12.2017. godine. U članku 33. istog Zakona propisano je da su jedinice lokalne i područne samouprave dužne uskladiti svoje statute i opće akte s odredbama spomenutog Zakona u roku od 60 dana od dana stupanja na snagu Zakona, odnosno do 11.02.2018. godine.

Temeljem navedenog, podnosi se prijedlog izmjena i dopuna Poslovnika o radu Općinskog vijeća Općine Orehovica.