**PRIJEDLOG!**

Temeljem članka 35. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), Općinsko vijeće Općine Orehovica na 6. sjednici održanoj 31. siječnja 2018. godine, donosi

**Izmjene i dopune Statuta Općine Orehovica**

**Članak 1.**

U Statutu Općine Orehovica („Službeni glasnik Međimurske županije“ broj 04/13) u članku 16. stavku 1. točci 8. izraz „raspolaganje ostalom“ zamjenjuje se izrazom „drugom raspolaganju“, u odgovarajućem padežu.

**Članak 2.**

U članku 17. stavak 3. mijenja se i glasi:

„Mandat članova Općinskog vijeća izabranih na redovnim izborima traje do stupanja na snagu odluke Vlade RH o raspisivanju slijedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama zakona kojim se određuje lokalna i područna (regionalna) samouprava.“

**Članak 3.**

U članku 20. dodaje se stavak 5 koji glasi:

„ Vijećnik ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.“

Dosadašnji stavci 5. i 6., postaju stavci 6. i 7.

**Članak 4.**

U članku 24. stavak 3. točka 4 mijenja se i glasi: „ godišnji izvještaj o izvršenju proračuna.“

**Članak 5.**

U članku 26. stavku 3. riječ „zamjenik“ zamjenjuje se s riječi „zamjenici“.

**Članak 6.**

U članku 29. stavku 8. mijenja se i glasi: „Radna tijela biraju se na mandatno razdoblje.“

**Članak 7.**

U članku 33. stavak 1. točci 6. riječ „ostalom“ zamjenjuje se s riječi „drugom“,

U stavku 2. izraz „raspolaganje ostalom“ zamjenjuje se izrazom „drugo raspolaganje“.

Stavak 4. mijenja se i glasi:

„ Odluku o imenovanju i razrješenju iz stavka 1. točke 7. ovog članka Općinski načelnik dužan je objaviti u prvom broju Službenog glasnika Međimurske županije koji slijedi nakon donošenja te odluke.“

**Članak 8.**

U članku 39. u stavku 5 točka na kraju rečenice zamjenjuje se zarezom i dodaje se:

„osim u godini održavanja redovnih lokalnih izbora.“

**Članak 9.**

U članku 45. u stavku 2. briše se točka i dodaje se: „ ili 2/3 članova Općinskog vijeća“.

Dodaje se stavak 4 koji glasi:

„Odluku o raspisivanju referenduma za opoziv općinskog načelnika i njegovih zamjenika koji je predložilo 2/3 članova Općinskog vijeća, općinsko vijeće donosi dvotrećinskom većinom glasova svih članova općinskog vijeća.

Dosadašnji stavci 4 i 5 postaju stavci 5 i 6.

U dosadašnjem stavku 5 koji je postao stavak 6, brojka „12“ zamjenjuje se brojkom „6“.

**Članak 10.**

U članku 48. stavak 1. riječ „osniva“ zamjenjuje se sa riječi „ustrojava“, te se točka mijenja zarezom i dodaje se: „za obavljanje svih poslova iz samoupravnog djelokruga.“

**Članak 11.**

U članku 54. stavak 1. točka se mijenja zarezom, i dodaje se: “osobito u srhu pripreme projekata za povlačenje novčanih sredstava iz fondova Europske unije.“

**Članak 12.**

U podnaslovu 7.6. izraz „nad zakonitošću“ mijenja se izrazom „zakonitosti“.

**Članak 13.**

U članku 74. stavak 1. mijenja se i glasi: „Nadzor zakonitosti rada mjesnog odbora obavlja općinski načelnik, te na njegov prijedlog općinsko vijeće može raspustiti Vijeće mjesnog odbora ako učestalo krši Statut, pravila mjesnog odbora ili ne izvršava povjerene mu poslove.“

**Članak 14.**

U članku 80. stavku 3. riječi: „ Općinsko vijeće dostavit će“, mijenjaju se s riječju:

“ predsjednik Općinskog vijeća dužan je dostaviti“, a brojka „8“ mijenja se s brojkom „30“.

**Članak 15.**

U članku 85. stavku 2. riječ „domaćina“ mijenja se sa riječi „gospodara“.

**Članak 16.**

U članku 87. stavku 2., mijenja se točka 4. koja glasi: „prihodi od naknada za koncesije“.

U točci 6. riječi :“zajedničkim porezima s Republikom Hrvatskom“, zamjenjuju se riječju: „udio u zajedničkom porezu.“

U točci 7. brišu se riječi: „i dotacije.“

**Članak 17.**

U članku 88. mijenja se stavak 3 i glasi:

**„**Općinski načelnik kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom. Podneseni prijedlog proračuna općinski načelnik može povući i nakon glasovanja o amandmanima, a prije glasovanja o proračunu u cjelini.“

**Članak 18.**

U članku 90. stavak 1. riječi „godišnji obračun proračuna“ zamjenjuje se riječju „godišnji izvještaj o izvršenju proračuna.“

**Članak 19.**

U članku 96. stavak 2. riječ „danom“ mijenja se riječju: “prvog dana od dana objave“.

**Članak 20.**

U članku 97. stavak 1. riječi: „obavlja nadzor nad zakonitošću“ mijenja se s riječju: „nadzire zakonitost“.

**Članak 21.**

U ostalim dijelovima Statut Općine Orehovica ostaje nepromijenjen.

**Članak 22.**

Ove izmjene i dopune Statuta stupaju na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE OREHOVICA

KLASA: 021-05/18-01/

URBROJ: 2109/22-10-18-

Orehovica, 31.01.2018.

**Predsjednik Općinskog vijeća Općine Orehovica**

Marko Hunjadi

**Prijedlog izmjena i dopuna Statuta Općine Orehovica podnosi Povjerenstvo za statutarno-pravna pitanja.**

**Obrazloženje:**

Zakon o izmjenama i dopunama Zakona o lokalnoj i područnoj(regionalnoj) samoupravi („Narodne novine“ broj 127/17) stupio je na snagu 12.12.2017. godine. U članku 33. istog Zakona propisano je da su jedinice lokalne i područne samouprave dužne uskladiti svoje statute i opće akte s odredbama spomenutog Zakona u roku od 60 dana od dana stupanja na snagu Zakona, odnosno do 11.02.2018. godine.

Temeljem navedenog, podnosi se prijedlog izmjena i dopuna Statuta Općine Orehovica.